***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015. október 15.**

**Javaslat Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól szóló 2/2015. (II.20.) önkormányzati rendelet módosítását megalapozó tételek elfogadására**

**Előadó:** Cserna Gábor polgármester

**Előkészítő:** Dudás Pálné költségvetési és pénzügyi osztályvezető

 Szekeres Réka pénzügyi vezető ügyintéző

**Meghívott:** -

**Véleményező bizottságok:**

gazdasági és területfejlesztési bizottság 2015. 10. 13.

pénzügyi bizottság 2015. 10. 12.

**A napirendi pont rövid tartalma:** A 2015. évi költségvetési rendelet soron következő módosítását megalapozó tételek elfogadása.

**A napirendi pont előkészítőinek adatai:**

Osztály neve: Költségvetési és Pénzügyi Osztály

Ügyintéző neve: Szekeres Réka

E-mail címe: szekeres@pmh.dunanet.hu

Telefonszáma: 06-25-544-242

Iktatószám: 28007/2015.

Előkészítő aláírása: Dudás Pálné s.k.

 Szekeres Réka s.k.

Igazgató / Osztályvezető aláírása: Benkovics Kornélia s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2015. 10. 06.

Ellenőrzés dátuma: 2015. 10. 06.

Törvényességi észrevétel: nincs

Amennyiben van: -

Az elfogadáshoz szükséges szavazati arány: egyszerű / minősített

**A tárgyalás módja: Nyílt ülés**

Egyéb megjegyzések:

**Javaslat**

**Dunaújváros Megyei Jogú Város Önkormányzat 2015. évi költségvetéséről és**

**végrehajtásának szabályairól szóló 2/2015. (II.20.) önkormányzati rendelet módosítását megalapozó tételek elfogadására**

**Tisztelt Közgyűlés!**

Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól szóló 2/2015. (II.20.) önkormányzati rendeletének soron következő módosítása során beépítésre kerülnek a negyedik módosítás után született közgyűlési határozatok, polgármesteri határozatok és saját hatáskörben végrehajtott előirányzat átcsoportosítások és korrekciók. Az ötödik módosítás a 2015. novemberi közgyűlésen kerül tárgyalásra.

A 2015. évi eredeti előirányzatokban szereplő egyes tételek módosítása szükséges az önkormányzat pénzügyi lehetőségeinek áttekinthetőbb és megalapozottabb bemutatásához. Bevételi oldalon több tétel esetében jelentős elmaradás várható a 2015. évi eredeti előirányzatokhoz képest. Az időarányos teljesítési adatok és a kötelezettségvállalások figyelembevételével indokolt egyes kiadási előirányzatok csökkentése is. Ezen tételek jóváhagyásához közgyűlési döntés kell.

**Bevétel elmaradások és egyéb módosító tételek:**

1. A Dunaújváros Pálhalma Agrospeciál Sportegyesülettel kötött tartozásátvállalási szerződésben rögzített **80.000 E Ft** visszatérítendő támogatás visszafizetési határideje Dunaújváros Megyei Jogú Város Közgyűlésének 524/2015. (IX.17.) határozatával 2015. április 30-ról 2016. június 30. napra módosult. Az így keletkezett bevétel kiesés fedezete a közgyűlési határozatban nem került megjelölésre. A költségvetés egyensúlyának megőrzése érdekében a bevételkiesés a kiadási oldal 80.000 E Ft összegű csökkenését is okozza.
2. Az ISD Dunaferr Dunai Vasmű Zrt.-re kivetett környezetvédelmi bírság 97.182 E Ft összegben került 2015. évre betervezésre a bevételek közé. A Fejér Megyei Katasztrófavédelmi Igazgatóság 35700/10564-1/2015.ált iktatószámú végzése alapján a bírság megfizetésére az ISD Dunaferr Dunai Vasmű Zrt. halasztást kapott. Az idei évben ez **80.000 E Ft**-os bevétel elmaradást okoz, melyet a kiadási oldalon szintén rendezni kell a költségvetésben.
3. Dunaújváros Megyei Jogú Város Közgyűlése 548/2015. (IX.17.) határozatában hozzájárult, hogy a 2014. szeptember 24-én a Dunanett Nkft.-vel megkötött kölcsönszerződés visszafizetési határideje 2015. szeptember 30-ról 2016. szeptember 30-ra módosuljon. Ez **50.000 E Ft**-os bevételkiesést okoz, melyet kiadási oldalon szintén rendezni kell.
4. Várhatóan a Nemzeti Stadionfejlesztési Program vonatkozásában ebben az évben már nem érkezik bevétel, így az erre a célra tervezett **2.600.000 E Ft** szintén szerepeltethető a bevételi elmaradások között azzal, hogy ennek a tételnek a kiadási oldala is csökkenthető ugyanezen összeggel.
5. KÖZOP-3.5.0-09-11 Kerékpárút-hálózat fejlesztése pályázaton várhatóan **139.319 E Ft** bevétele lesz önkormányzatunknak, melyhez kapcsolódóan a kiadási oldalon új sor kerül a költségvetésbe. A tétel a bevételeket növeli.

Összegezve a bevételi oldalon a 2015. évben várható elmaradás összesen **2.670.681 E Ft,** mely összeg a költségvetési rendelet 3. mellékletében jelentkezik.

**Kiadási oldalon nem megvalósuló és egyéb módosító tételek:**

A kiadási oldalon tervezett különböző feladatok és projektek várható teljesüléseire tekintettel optimalizálhatóak egyes kiadási és a kapcsolódó bevételi előirányzatok.

1. A 2015. évi költségvetésben az 5. melléklet 1. cím Városfejlesztés feladatnál a tervezett Áfa mértéke az áthúzódó jelleg miatt jelentős mértékben meghaladja a teljesítési adatokat. Itt **171.732 E Ft** Áfa összeget javasolt a bevételi elmaradások fedezetére felhasználni.
2. Az 5. melléklet 10. cím Szociális és gyermekvédelmi feladatok esetében a Szociális Osztály áttekintette a teljesítési és az év további részére várható adatokat és összesen 50.000 E Ft-nyi megtakarítást prognosztizált, mely összeg a következő tételekből tevődik össze:

- Óvodáztatási támogatás: 750 E Ft,

- Foglalkoztatást helyettesítő támogatás: 32.682 E Ft,

- Rendszeres szociális segély: 10.348 E Ft,

 - Átmeneti segély: 6.220 E Ft.

Az **50.000 E Ft** megtakarítást javasolt a bevételi elmaradások fedezetére felhasználni.

1. A bevételi tételeknél az 5. pontban feltüntetett Nemzeti Stadionfejlesztési Program kiadásai a bevétel elmaradása miatt szintén nem valósul meg 2015. évben. Ez **2.600.000 E Ft**-tal csökkenti a kiadási oldalt.
2. A Dunaújváros-Pálhalma kerékpárút építésére pályázati úton nyert DMJV Önkormányzata támogatást, melynek intenzitása 100%. Erre a célra 2015. évre 93.000 E Ft került tervezésre a költségvetésben. A pályázattal kapcsolatos költségeket számításba véve a **80.000 E Ft** kiadás csökkenés a bevételi oldal elmaradásával szemben rendezhető.
3. A Kerékpárút-hálózat fejlesztése pályázati támogatásra tekintettel **139.319 E Ft** összeggel a KÖZOP-3.5.0-09-11 Kerékpárút-hálózat fejlesztése pályázat megvalósítása elnevezéssel új sor kerül a 7.a mellékletbe.
4. Dunaújváros Megyei Jogú Város Közgyűlésének 441/2015. (VI.18.) számú határozata alapján a költségvetési rendelet 4.a mellékletének 5. Önkormányzati feladatok ellátásával kapcsolatos kiadások feladaton a személyi juttatások sor **11 E** Ft-tal, a munkaadókat terhelő járulékok és szociális hozzájárulási adó sor **7 E Ft**-tal, a dologi kiadások sor **3 E Ft**-tal növekedik.
5. Dunaújváros Megyei Jogú Város Közgyűlésének 444/2015. (VI.18.) számú határozata alapján a költségvetési rendelet 5. melléklet 17. Önkormányzati jogalkotás cím személyi juttatások sora **51 E Ft**-tal, a munkaadókat terhelő járulékok és szociális hozzájárulási adó sor **33 E Ft**-tal, a dologi kiadások sora **14 E Ft**-tal növekedik.

Összegezve a kiadási oldalon csökkenthető tételek mindösszesen **2.762.294 E Ft**-ot tesznek ki.

A bevételi és a kiadási előirányzat csökkentések különbözete **91.613 E Ft**. Indokolt ezen összeget az év további részében felmerülő, előre nem várt kiadások fedezetére Általános tartalékba helyezni.

Az előterjesztést a Pénzügyi Bizottság 2015. október 12-i ülésén tárgyalta, véleményét a bizottság elnöke szóban ismerteti.

Az előterjesztést a Gazdasági és Területfejlesztési Bizottság 2015. október 13-i ülésén tárgyalta, véleményét a bizottság elnöke szóban ismerteti.

Fentiek alapján az alábbi határozati javaslatot terjesztjük elfogadásra a Tisztelt Közgyűlés elé:

**HATÁROZATI JAVASLAT**

* 1. Dunaújváros Megyei Jogú Város Közgyűlésének
	2. …./2015. (X.15.) határozata

**Dunaújváros Megyei Jogú Város Önkormányzat 2015. évi költségvetéséről és**

**végrehajtásának szabályairól szóló 2/2015. (II.20.) önkormányzati rendelet módosítását megalapozó tételek elfogadásáról**

1. Dunaújváros Megyei Jogú Város Közgyűlése jóváhagyja a következő tételeket a 2015. évi költségvetésről és végrehajtásának szabályairól szóló 2/2015. (II.20.) önkormányzati rendelet (továbbiakban: költségvetési rendelet) soron következő módosításához:
2. A Dunaújvárosi Pálhalma Agrospeciál Sportegyesület visszatérítendő támogatása visszafizetési határidejének módosítása miatti bevétel kiesés a 3. melléklet Működési célú visszatérítendő támogatások, kölcsönök visszatérülése államháztartáson kívülről sort 80.000 E Ft-tal csökkenti,
3. Az ISD Dunaferr Dunai Vasmű Zrt. által megfizetendő környezetvédelmi bírság átütemezett részletekben történő megfizetése miatt a 3. melléklet Egyéb közhatalmi bevételek sora 80.000 E Ft-tal csökken,
4. A Dunanett Nkft.-vel megközött kölcsönszerződés visszafizetési határidejének módosítása miatt a 3. melléklet Működési célú visszatérítendő támogatások, kölcsönök visszatérülése államháztartáson kívülről sorát 50.000 E Ft-tal csökkenti,
5. A Nemzeti Stadionfejlesztési Program 2015. évben nem megérkező bevétele a 3. melléklet Egyéb felhalmozási célú támogatások bevételei államháztartáson belülről sort 2.600.000 E Ft-tal csökkenti.
6. A Kerékpárút-hálózat fejlesztése pályázaton nyert támogatási összeg 139.319 E Ft az Egyéb felhalmozási célú támogatások bevételei irányzatot növeli.
7. Dunaújváros Megyei Jogú Város Közgyűlése elfogadja, hogy az 1. pont a)-e) pontokban szereplő - mindösszesen 2.670.681 E Ft bevételcsökkenést - a költségvetés egyensúlyának megőrzése érdekében a következő tételekkel korrigálja:
8. A költségvetési rendelet 5. mellékletében 1. cím Városfejlesztési feladatnál a dologi kiadások sor összegét 171.732 E Ft-tal csökkenti,
9. az 5. melléklet 10. cím Szociális és gyermekvédelmi feladatok, ellátottak pénzbeli juttatásai sort 50.000 E Ft-tal csökkenti,
10. a 7.a melléklet Nemzeti Stadionfejlesztési Program sor beruházási kiadásait 2.600.000 E Ft-tal csökkenti,
11. a 7.a melléklet Dunaújváros-Pálhalma kerékpárút sor beruházási kiadásait 80.000 E Ft-tal csökkenti,
12. a „Kerékpárhálózat fejlesztés pályázat” új címen 139.319 E Ft-tal növekednek a 7.a melléklet beruházási kiadásai,
13. a költségvetési rendelet 4.a mellékletének 5. Önkormányzati feladatok ellátásával kapcsolatos kiadások feladaton a személyi juttatások sor 11 E Ft-tal, a munkaadókat terhelő járulékok és szociális hozzájárulási adó sor 7 E Ft-tal, a dologi kiadások sor 3 E Ft-tal növekedik,
14. a költségvetési rendelet 5. melléklet 17. Önkormányzati jogalkotás cím személyi juttatások sora 51 E Ft-tal, a munkaadókat terhelő járulékok és szociális hozzájárulási adó sor 33 E Ft-tal, a dologi kiadások sora 14 E Ft-tal növekedik
15. az 5.b melléklet Általános tartalék sorát 91.613 E Ft-tal növeli.
16. Dunaújváros Megyei Jogú Város Közgyűlése utasítja a jegyzőt, hogy az 1-2. pontban foglaltakat a 2015. évi költségvetés soron következő módosítása során vegye figyelembe.

**Felelős:** - a határozat végrehajtásáért

 a jegyző

 - a költségvetés módosításában való közreműködésért:

 a gazdasági és területfejlesztési bizottság elnöke

 a pénzügyi bizottság elnöke

 az ügyrendi, igazgatási és jogi bizottság elnöke

 - a költségvetés módosításának előkészítésében való közreműködésért:

 a költségvetési és pénzügyi osztály vezetője

**Határidő:** a 2015. évi költségvetési rendelet soron következő módosításának időpontja

Dunaújváros, 2015. október 15.

 Hingyi László s.k. Pintér Attila s.k.

 **a gazdasági és területfejlesztési a pénzügyi bizottság elnöke**

 **bizottság elnöke**